Vil bygge ny uterestaurant - Aperitif.no
Vil bygge ny uterestaurant
Rica Havna Hotell på Tjøme vil bygge ny uterestaurant. Hotellet vil rive den gamle og bygge den nye helt nede i vannkanten.
I forbindelse med oppussingen av hotellet vil Rica også ruste opp uteområdet.
Havna-eier Jan Rivelsrud sier til Tønsbergs Blad at den nye restauranten skal ligge utenfor hotellet med utsikt utover sjøen.
Havna bygger 38 nye leiligheter og i forbindelse med dette blir det sprengt en del. Det er 400 kubikkmeter av denne massen som skal legges i sjøen og være underlaget for den nye restauranten. Fylkesmannen har godkjent dette allerede.